Fløskuhálsar í alheims undirstøðukervinum merkja, at svenska møpulketan, IKEA–hóast hon hevur keypt sínar egnu bingjur, leiga egin skip og leiga egin tok–ikki er før fyri at útvega nóg nógvar rávørur til tess at halda framleiðsluvirki síni koyrandi. Trupulleikarnir síggast aftur í vøruhúsunum hjá ketuni, eisini í Danmark. “ Vit gera alt fyri at fáa gongd á aftur, men næsta hálvtannað árið fara kundar okkara tívverri at uppliva, at ávísir vørubólkar eru útseldir”, sigur Peter Langeskov, logistikkábyrgdari hjá IKEA Danmark, við Børsen. Hóast koronufarsóttin í løtuni ikki ger so nógv um seg, sum hon hevur gjørt í stórum parti av heiminum, er farsóttin framvegis ein hóttan móti undirstøðukervinum, tí sjálvt smáir trupulleikar kunnu elva til fløskuhálsar. Fløskuhálsarnir breiða seg sum ringar í sjónum, og beint nú vaksa teir á vesturstrond USA. Í Los Ageles/Long Beach bíða 54 skip í løtuni eftir at sleppa at lossa. “ Tá skipini ikki skeppa av við vørur sínar, sleppa tey ikki víðari,” sigur Lars Jensen, sum starvast hjá Vespucci Maritime.